**NÁRODNÁ RADA SLOVENSKEJ REPUBLIKY**

**IV. volebné obdobie**

Číslo:1686/2009

**1215a**

 **S p r á v a**

**Výboru Národnej rady Slovenskej republiky pre pôdohospodárstvo, životné prostredie a ochranu prírody o výsledku prerokovania "Správy o poľnohospodárstve a potravinárstve v Slovenskej republike 2009" - stav za rok 2008 (tlač 1215)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Správu o poľnohospodárstve a potravinárstve v Slovenskej republike 2009 (stav za rok 2008) pridelil predseda Národnej rady Slovenskej republiky rozhodnutím č. 1250 z 23. septembra 2009 Výboru Národnej rady Slovenskej republiky pre pôdohospodárstvo, životné prostredie a ochranu prírody, ktorý predkladá túto správu.

 Výbor Národnej rady Slovenskej republiky pre pôdohospodárstvo, životné prostredie a ochranu prírody uvedenú správu prerokoval v určenej lehote.

 Výbor Národnej rady Slovenskej republiky pre pôdohospodárstvo, životné prostredie a ochranu prírody správu uznesením č. 471 z 13. októbra 2008 vzal na vedomie a odporučil ju Národnej rade Slovenskej republiky vziať na vedomie.

 Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 487 z 15. októbra 2008 schválil správu o výsledku prerokovania „Správy o poľnohospodárstve a potravinárstve v Slovenskej republike 2009 (stav za rok 2008)“, vrátane uznesenia Národnej rady Slovenskej republiky k uvedenej správe. Poveril člena výboru Tibora Lebockého predložiť a predniesť na schôdzi Národnej rady Slovenskej republiky správu výboru a návrh na uznesenia Národnej rady Slovenskej republiky, ktorý je prílohou tejto správy.

Jozef **Ď u r a č k a** v. r.

predseda výboru

**Návrh**

**U z n e s e n i e**

**NÁRODNEJ RADY SLOVENSKEJ REPUBLIKY**

**z ............... októbra 2009**

k "Správe o poľnohospodárstve a potravinárstve v Slovenskej republike 2009 - stav za rok 2008" (tlač 1215)

 **Národná rada Slovenskej republiky**

 **A. b e r i e n a v e d o m i e**

"Správu o poľnohospodárstve a potravinárstve v Slovenskej republike 2009 " (stav za rok 2008);

 **B. z r u š u j e**

 úlohu z uznesenia Národnej rady Slovenskej republiky č. 1331 z 2. novembra 2004, body B.2 a C. polročne hodnotiť plnenie opatrení, ktoré vyplývajú zo správy a z uznesení Národnej rady Slovenskej republiky.